《钟馗杀鬼图》
明代·刘溥

空山无人夜色寒，鬼群乱啸西风酸。绿袍进士倚长剑，席帽鹥风乌靴宽。

灯笼无光照斜水，怒裂鬼头燃鬼髓。大鬼跳踉小鬼嚎，满地鸊鹈飞不起。

如今城市鬼出游，青天白日声啾啾。安得此公起复作，杀鬼千万吾亦乐。

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。